Ansættelseskontrakt ved Spillefilm/Seriefiktion for de faggrupper som ikke udføre efterarbejde.

Mellem:

(herefter kaldet Producenten) (Producent)

\_ (Adresse) (Postnummer og by

(CVR.nr.)

og

(herefter kaldet Medarbejderen) (Navn)

(Adresse) (Postnummer og by)

(Cpr.nr.)

er der dags dato indgået følgende aftale:

**1. Arbejdsbeskrivelse m.v.**

Producenten engagerer medarbejderen som til en film/tv-serie, hvis foreløbige titel er .

**2. Ansættelsesperiode**

Medarbejderen er engageret i uger, fra den til den 20 med mulighed for

prolongation i indtil uger.

**3. Løn**

**A. Ugeløn**

Medarbejderen modager en løn på DKK pr. uge.

Producenten indbetaler herudover et pensionsbidrag på 10 % af lønnen DKK pr. uge til den af medarbejderens pensionsordning.

**B. Fast løn (klump)**

Medarbejderen modtager en samlet løn for hele ansættelsesperioden.

Den samlede ugeløn er DKK for timer om dagen i uger. Den ugentlige arbejdstid må max være på 50 timer.

Producenten indbetaler herudover et pensionsbidrag på 10 % af lønnen DKK pr. uge til den af medarbejderens pensionsordning.

**4. Arbejdstid**

**A. Normal arbejdstid**

Arbejdstiden er 39 timer pr. uge fra mandag til fredag, indenfor perioden fra kl. 06.00 – 19.00. Hvor

arbejdsdagene er fire dage á 8 timer samt én dag á 7 timer inkl. 15 min. pause. Der afholdes herudover 30 min. pause uden løn.

Mødetidspunktet, når det placeres indenfor normaltiden (kl. 06.00 – 19.00), skal varsles senest ved arbejdets ophør dagen i forvejen.

**B. Forskudt særtid/forskudt arbejdstid**

Der kan efter aftale mellem producenten og medarbejderen aftales, at der inden for den normale arbejdsuge på 39-timer skal kunne arbejdes i op til 9 ¾ time om dagen i 4 dage uden overtidsbetaling, mod at medarbejderen har ret til at holde fri på den 5. dag inden for normalarbejdsugen, hvilken fridag skal ligge umiddelbart før eller efter en weekend.

Der kan aftales forskudt særtid i et ubegrænset antal uger, dog skal normalarbejdsugen i forbindelse med forskudt særtid afsluttes senest kl. 03.00.

Såfremt medarbejderen efter begæring fra producenten påtager sig arbejde på den dag, hvor medarbejderen er berettiget til en fridag i den uge med forskudt særtid, betales arbejdet med timelønnen

100 %.

Overarbejde ud over 9 ¾ time på de øvrige 4 dage aflønnes efter reglerne i afsnit 5.

**5. Overarbejde og varsling på hverdage**

a. Overarbejde i tiden mandag – fredag kan udregnes og betales i hele, halve samt som kvarte timer.

b. Overarbejde skal så vidt muligt varsles dagen før, dog senest 4 timer før dagsprogrammets sluttid. Uvarslet overarbejde kan kun finde sted, såfremt medarbejderen er indforstået.

c. Første og anden overarbejdstime betales med 50 % tillæg af timelønnen såfremt der er varslet i henhold til stk. b. Tredje time og derover betales med 100 % tillæg af timelønnen.

d. Ved uvarslet overarbejde betales 50 % tillæg af timelønnen for første time og 100 % tillæg af timelønnen for efterfølgende timer.

e. Aftalt, men ikke effektueret overarbejde betales med 50 % af, hvad der skulle være betalt, såfremt arbejdet var blevet effektueret.

**6. Forskudt arbejdstid**

Forskudt arbejdstid regnes fra: Mandag kl. 19.00 – 24.00. Tirsdag til torsdag kl. 00.00 – 0600 og kl. 19.00 –

24.00, samt fredag fra kl. 00.00 til kl. 06.00 og kl. 19.00 – 20.00.

Hvis arbejdstiden lægges i forskudttidsperioden, skal dette varsles senest 2 hverdage forinden. Lønnen for arbejdstimer, der udføres som forskudttid (kl. 19.00 – 06.00), forhøjes med 50 %.

Såfremt overarbejde finder sted i forbindelse med forskudttid, skal dette varsles senest 4 timer, før det påbegyndes.

Uvarslet overarbejde i forbindelse med forskudttid kan kun finde sted, såfremt medarbejderen er indforstået.

**7. Weekendarbejde og betaling heraf**

Weekendarbejde regnes fra fredag kl. 20.00 til mandag kl. 06.00.

Arbejde i weekender betales pr. time med timelønnen + 75 %, dog minimum 3 timer. Såfremt der i en weekend arbejdes både lørdag og søndag, udgør weekendtillægget 100 %.

Ved arbejde udover 8 timer tillægges de efterfølgende 2 timer yderligere 50 % af timelønnen. Ved arbejde udover 10 timer betales timelønnen + 75 % + 100 %.

(Tillægget kan maximalt udgøre 175 %)

Arbejde i weekender kan kun finde sted, såfremt det er meddelt senest 5 dage forinden, og såfremt medarbejderen er indforstået.

Såfremt weekendarbejdet aflyses skal medarbejderen underrettes om aflysningen senest 5 dage forinden. Såfremt aflysningstidspunktet overholdes, betales ikke herfor.

**8. Helligdage**

Arbejde på helligdage, juleaftensdag, nytårsaftensdag og grundlovsdag betales med timelønnen + 100 %, dog minimum 3 timer.

Ved arbejde udover 8 timer tillægges de efterfølgende 2 timer yderligere 50 % af lønnen. Ved arbejde udover 10 timer betales timelønnen + 100 % + 100 %.

(Tillægget kan maximalt udgøre 200 % af timelønnen)

Arbejde på helligdage mv. kan kun finde sted, såfremt det er meddelt senest 5 dage forinden og såfremt medarbejderen er indforstået.

Såfremt arbejdet på helligdage mv. aflyses skal medarbejderen underrettes om aflysningen senest 5 dage forinden. Såfremt aflysningstidspunktet overholdes, betales ikke herfor.

Aftalt, men ikke effektueret arbejde betales med 50 % af, hvad der skulle være betalt, såfremt arbejdet var blevet effektueret.

**9. Betaling eller afspadsering af arbejde på lørdag, søndage og helligdage**

Ved arbejde i weekender og på helligdage samt for arbejde på juleaftensdag, nytårsaftensdag og grundlovsdag skal producenten indgå aftale med medarbejderen om, hvorvidt arbejdet betales eller afspadseres. Afspadseringstidspunktet skal aftales med medarbejderen.

Aftalt, men ikke effektueret arbejde betales med 50 % af, hvad der skulle være betalt, såfremt arbejdet var blevet effektueret.

8 timers arbejde på en lørdag, søn- eller helligdag kan erstattes med 2 sammenhængende fridage eller med

1 fridag + udbetaling af tillægget, såfremt parterne er enige herom.

Ved almindeligt overarbejde skal producenten indgå aftale med medarbejderen om, hvorvidt overarbejdet betales eller afspadseres. Afspadseringstidspunktet skal aftales med medarbejderen. Afspadsering af almindeligt overarbejde sker i forholdet 1 (inklusiv tillæg) : 1 (inklusiv tillæg). Der kan kun afspadseres i hele dage.

**10. Hviletid og fridøgn**

Producenten forpligter sig til at tilrettelægge produktionen således, at § 50, stk. 1 og § 51, stk. 1 og § 52 om hviletid og fridøgn i Lov om arbejdsmiljø overholdes.

§50, stk. 1 er sålydende: Arbejdstiden tilrettelægges således, at den ansatte får en hvileperiode på mindst

11 sammenhængende timer inden for hver periode på 24 timer.

§51, stk. 1 er sålydende: Inden for hver periode på 7 døgn skal de ansatte have et ugentligt fridøgn, der skal ligge i umiddelbar tilslutning til en daglig hvileperiode. Det ugentlige fridøgn skal så vidt muligt falde på søndage og så vidt muligt samtidig for alle, der er ansat i virksomheden.

§ 52 er sålydende: §§ 50 og 51 kan fraviges i nødvendigt omfang, når naturomstændigheder, ulykker, maskinsammenbrud eller lignende uforudsete begivenheder forstyrrer eller har forstyrret den regelmæssige drift af virksomheden. Fravigelsen skal noteres i tilsynsbogen eller anden tilsvarende dokumentation.

**11. Pauser**

Frokostpausen skal påbegyndes tidligst 3 timer og senest 5 timer efter medarbejderens mødetidspunkt. Såfremt pausen ikke påbegyndes indenfor den anførte tidsperiode betaler producenten en diæt (frokost) i henhold til Finansministeriets Told & Skat ureducerede satser.

Arbejde udover 10 timer pr. dag udløser en pause samt fortæring eller udbetaling af diæt. Fortsættes optagelserne efter 10 arbejdstimer pr. dag, har medarbejderen ret til 45 minutters pause med løn samt fortæring, som betales af producenten. Er der ikke tale om optageovertid, og fortsættes arbejdet efter 10½ arbejdstime, har medarbejderen ligeledes ret til 45 minutters pause med løn samt fortæring, som betales af producenten.

**12. Transport og rejser**

Transporttid er betegnelsen for den tid der bruges i direkte forbindelse med optagelserne, eksempelvis kørsel fra produktionsadresse/indkvarteringssted/bopæl til location og retur.

Rejsetid er betegnelsen for den tid der bruges uden direkte tilknytning til optagelserne, eksempelvis ved ankomst til location dagen før optagelsesstart eller ved afrejse dagen efter optagelsernes afslutning.

Medarbejderen sørger selv for transport fra sin bopæl til produktionsadressen/location, såfremt denne er beliggende inden for HT´s takstzonerne 1 -44 og 66, dvs. zonerne 1 – 4, 30 – 33, 40 – 44 og 66.

Hvis produktionsadressen eller locationadressen ikke kan nås med offentlige transportmidler, sørger producenten for transport fra nærmeste station.

Producenten drager omsorg for transport mellem produktionsadressen og location såfremt location er beliggende uden for HT´s takstzonerne 1 - 44 og 66, dvs. zonerne 1 – 4, 30 – 33, 40 – 44 og 66. Producenten drager omsorg for transport mellem flere optagesteder i løbet af en dag.

Der kan etableres to produktionsadresser på en produktion, såfremt produktionsadresserne er beliggende indenfor HT´s takstzonerne 1 - 44 og 66, dvs. zonerne 1 – 4, 30 – 33, 40 – 44 og 66. I det øvrige land såfremt produktionsadresserne er beliggende indenfor samme eller omkringliggende kommune.

Såfremt transport sker direkte fra medarbejderens bopæl/indkvarteringssted til den forud aftalte location indenfor HT´s takstzonerne 1 - 44 og 66, dvs. zonerne 1 – 4, 30 – 33, 40 – 44 og 66, i udlandet inden for en afstand af 35 km regnes arbejdstidens påbegyndelse fra medarbejderens ankomst til location. Modsætningsvis regnes arbejdstidens begyndelse fra det tidspunkt medarbejderen forlader sin bopæl/indkvarteringssted, hvis location ligger uden for de ovenfor nævnte HT-zoner. I udlandet begynder arbejdstiden således fra det tidspunkt medarbejderen forlader indkvarteringsstedet, hvis location ligger ud over en afstand af 35 km fra det pågældende indkvarteringssted.

Producenten yder kun kørselsgodtgørelse til medarbejderen efter særskilt forudgående aftale. Alle rejseudgifter i forbindelse med produktionen betales af producenten.

En rejsedag eller overliggedag beregnes som en normal 8 timers arbejdsdag. Ved betaling af rejsetid, som måtte ligge ud over en 8 timers periode, betales 1/39 del af ugegagen pr. rejsetime.

Rejser på lør-, søn- og helligdage betales med almindelig dagsløn mod, at der benyttes den hurtigste forbindelse så sent som muligt ved udrejse og tidligt som muligt ved hjemrejse. I tilfælde af, at der ikke benyttes den hurtigste forbindelse, betales almindelig dagsløn plus 50 %. Rejsetid betragtes ikke som weekendarbejde.

Medarbejderen er forpligtet til at følge producentens anvisninger for afrejsetidspunkt og forventet ankomst til location. Såfremt medarbejderen efter aftale med producenten vælger at rejse til location i direkte forbindelse med optagelserne, indgår transporttiden ikke i beregning af overtid. Medmindre

medarbejderen er pålagt at køre en lastbil/udstyrsvogn/produktions bil m.v. frem eller tilbage mellem en location/produktionsadresse/indkvarteringstedet/bopælen/udstyrsudlejningsadresse, vil den pågældende medarbejder være under producentens instruktionsbeføjelser. Følgelig vil den tid, der er medgået til kørslen, være at betragte som ”arbejdstid”. Hvilket betyder der skal eventuelt beregnes overtid og/eller forskudttidstillæg, weekendtillæg m.v. som skal honoreres efter bestemmelserne i denne kontrakt.

**13. Ophold og diæter**

Producenten betaler fortærings- og opholdsudgifter efter de ureducerede satser i Told & Skats cirkulære om time- og dagpenge.

Producenten kan også vælge at sørge for hele holdets ophold. I så fald skal standarden godkendes af den enkelte medarbejder.

Medarbejderen kan som minimum kræve, at få et enkeltværelse med bad og toilet.

**14. Ferie**

Medarbejderen er omfattet af den til enhver tid gældende Ferielov.

I stedet for udbetaling af løn på skæve helligdage indbetaler producenten et ekstra ferietillæg på 2 % af den ferieberettigede løn til FAFs helligdagsforening.

**15. Filmarbejderens økonomiske dispositioner**

Medarbejderen må ikke træffe økonomiske dispositioner i forbindelse med filmens/seriens optagelse uden samtykke fra producenten.

Medarbejderen må ikke uden producentens tilladelse offentliggøre forhold vedrørende filmens/seriens manuskript og udførelse.

**16. Medarbejderens personlige ejendele m.v.**

Producenten er ikke ansvarlig for personlige ejendele, som medarbejderen uden aftale med produktionslederen/producenten medbringer til brug for produktionens gennemførelse (apparatur, rekvisitter, m.v.) eller for personlige ejendele i øvrigt, som medarbejderen medbringer på produktionsadressen/-rne.

Det er dog aftalt, at medarbejderen medbringer følgende effekter, der vil være dækket af producentens produktionsforsikring, men kun i det omfang eventuel skade og/eller bortkomst og/eller anden forsikringsmæssig hændelse ikke skyldes manglende agtpågivenhed hos medarbejderen, og kun i det omfang skade og/eller bortkomst og/eller anden forsikringsmæssig hændelse indtræffer, mens effekterne benyttes i arbejdsmæssig sammenhæng relateret til produktion af filmen/serien og på produktionsadressen eller anden lokalitet efter producentens anvisning:

Eventuel betaling for at medbringe ovenstående ejendele betaler producenten DKK

ugentligt ved særskilt regning.

Dog forudsættes det, at medarbejderen har dækkende ansvars- og kaskoforsikring i forhold til en medbragt bil.

**17. Privat kørsel**

Medarbejderen erklærer ved underskrivelse af nærværende kontrakt, at der ikke vil blive foretaget privat kørsel i bil(er), som af producenten måtte blive stillet til rådighed for produktion af filmen/serien.

**18. Kreditering**

Producenten er forpligtet til i overensstemmelse med Ophavsretslovens § 3 vedr. god skik at kreditere medarbejderen.

**19. Sygdom**

Bliver medarbejderen på grund af sygdom ude af stand til at udføre sit arbejde, betragtes det herefter følgende fravær som lovligt forfald, med mindre medarbejderen indenfor kontraktperioden har pådraget sig sygdommen ved forsæt eller grov uagtsomhed, eller medarbejderen ved kontraktens indgåelse svigagtigt har fortiet, at han/hun led af den pågældende sygdom. Såfremt medarbejderens sygdom medfører, at medarbejderen ikke kan vende tilbage på produktionen, reduceres lønnen i opsigelsesperioden til 75 % af den aftalte løn.

Er medarbejderens sygdom af en sådan art og varighed, at den skønnes at ville påføre producenten væsentlige praktiske og heraf følgende økonomiske belastninger, er producenten, såfremt denne måtte ønske det, berettiget til skriftligt at opsige kontrakten med 4 ugers varsel.

I tilfælde af sygdom kan producenten indkalde vikar for medarbejderen uden varsel.

**20. Ophævelse af kontrakten**

Producenten kan ophæve en indgået aftale om engagement, såfremt dette sker ved skriftlig meddelelse herom, der er medarbejderen i hænde senest 4 uger før engagementets begyndelsesdato.

Sker ophævelsen af kontrakten senere end 4 uger før engagementets begyndelsesdato betaler producenten medarbejderen 100 % af det aftalte kontraktbeløb.

Sker ophævelsen af kontrakten senere end 4 uger før engagementets begyndelsesdato, fordi filmen/serien opgives, men ophævelsen ikke kan lægges producenten til last, betaler producenten medarbejderen løn for eventuelt udført arbejde samt en erstatning på 50 % af det resterende kontraktbeløb.

Dersom medarbejderen uden lovligt forfald undlader at møde til optagelse på det mellem parterne aftalte tidspunkt eller fuldstændig udebliver fra optagelsen, eller dersom medarbejderen i øvrigt ikke efterkommer kontraktens ordlyd, er medarbejderen erstatningsansvarlig efter almindelige retsregler. Producenten har endvidere ret til i sådanne tilfælde straks at ophæve kontrakten.

Producenten er ligeledes pligtig til at overholde kontraktens ordlyd og er erstatningsansvarlig efter almindelige retsregler i tilfælde af misligholdelse.

**21. Producentens udnyttelsesret**

Stk. 1

Producenten erhverver eneret til i medfør af kontrakten, uden tidsbegrænsning, at vise filmen/serien i hele verden og råde over den ved at fremstille eksemplarer heraf og ved at gøre filmen tilgængelig for almenheden gennem salg, udlejning eller udlån af filmen i et hvilket som helst format, og på et hvilket som helst medie, herunder interaktiv-medier, spredning af filmen/serien til offentligheden på enhver måde, uanset spredningsmetode, samt offentlig fremførelse af filmen, herunder genne biografvisning, institutionsvisning, eller udsendelse i fjernsyn, og uanset om filmen/serien er optaget gennem analog - eller dele heraf. Producenten har endvidere ret til at forsyne filmen/serien med tekster eller at eftersynkronisere filmen på ethvert sprog.

Producenten udnyttelsesret gælder endvidere for al fotomateriale m.v. inklusive negativer, som still- fotografen i medfør af kontrakten har udarbejdet.

Stk. 2

Vederlæggelse for producentens udnyttelsesret i henhold til stk. 1 sker efter følgende retningslinjer:

a) Når den private producent egenkapital med tillæg af 20 % er blevet inddækket gennem filmens/series indtægter, skal der til Film- og Tv- fagforbundet (FAF) svares en royalty på 1% af producentens og andre private investorers indtægter. Afregning af royalty skal ske inden fordeling af indtægterne gennem producenten og andre bidragsydere til den private investerede kapital.

Såfremt producentens indtægter, som resultat af en udnyttelse i henhold til stk. 1, ikke kan anses for at falde indenfor det Filminstituttet definerede grundlag for (filmens/seriens indtægter) skal producenten indgå særskilt aftale om royaltybetaling m.v. med FAF.

Parterne er enige om, at den af COPY-DAN Billedkunst udarbejdede prisliste for reproduktion, samt offentlig visning/fremførelse på skærm af tidligere offentliggjorte værker af billedkunst, skal danne udgangspunkt for still-fotografens vederlæggelse for udnyttelse, der ligger ud over den allerede betalte brug af still-fotograf materiale i forbindelse med filmens lancering på alle medier. Producenten skal, ved udnyttelse af stil-fotografens fotomateriale, være særligt opmærksom på droit morale i ophavsretsloven.

b) Ved co-produktioner med udenlandske producenter erlægges kun royalty af den danske producents indtægter.

c) Det i stk. 2 a) nævnte vederlag er en særlig royaltybetaling til de medlemmer af FAF, der er ophavsretligt beskyttet.

d) Retten til vederlag for udlejning og udlån, som defineret i EF Direktiv om leje og lån, er omfattet af den under stk. 2 a) anførte royaltybestemmelse.

Stk.3.

Alle rettigheder til i dag kendte eller fremtidige tilkommende anvendelser af det færdige produkt, som ikke i medfør af stk.1 er erhvervet af producenten, tilhører ophavsmanden.

Stk.4.

Producenten har ret til at overdrage og videresælge retten til filmen/serien under forudsætning af, at bestemmelserne i denne kontrakt overholdes.

Udnyttelsen af de i kontrakten omhandlede rettigheder er i det hele betinget af producentens rigtige og rettidige betaling af de i kontrakten fastlagte vederlag.

Undlader producenten at afregne forfaldne ydelser i mere end 30 dage efter modtagelsen af påkrav ved anbefalet brev fra FAF, bortfalder alle producentens rettigheder for fremtiden ved en derpå rettet skriftlig erklæring af FAF til producenten. Producenten er dog berettiget til når som helst at generhverve rettighederne ved betaling af de skyldige ydelser med tillæg af morarenter fra forfaldsdagen samt de rimelige advokat- og andre omkostninger, som FAF har måtte afholde som følge af producentens misligholdelse. I tilfælde af producentens konkurs eller betalingsstandsning bortfalder alle producentens rettigheder 30 dage efter konkursbegæringens indgivelse, respektive betalingsstandsningens anmeldelse, medmindre der forinden er stillet fuld og betryggende sikkerhed for, at alle skyldige ydelser, herunder også for tiden forud for begæringen/anmeldelsen, vil blive betalt ved forfaldstid.

Ophavsretsmandens betingelser for overdragelsen af udnyttelsesretten og beføjelser i henhold til denne bestemmelse gælder tilsvarende i forhold til producentens partielle eller universelle successorer i rettighederne til filmen, dog således at alle påkrav og meddelelser fortsat kan gives til producenten med bindende virkning også for disse, indtil FAF ved anbefalet brev har modtaget underretning om successionen med angivelse af en i Danmark domicileret repræsentant for successor, til hvem meddelelser og påkrav fremtidig kan ske med bindende virkning for successor.

Stk. 5.

Den i stk. 2 omhandlede royalty-betaling udbetales i alle tilfælde direkte til FAF, som herefter træffer beslutning om fordeling af de modtagne vederlag til sine medlemmer i overensstemmelse med de beslutninger, der er truffet i FAFs kompetente forsamling.

Stk. 6.

FAF er berettiget til at forlange dokumentation for indtægter og udgifter i forbindelse med filmens/seriens udnyttelse, ligesom FAF er berettiget til at forlange fuld indsigt i regnskaberne for filmen/serien, hvis FAF er i tvivl om den korrekte afregning til FAF.

Stk. 7

Uanset overdragelsen af rettigheder i denne kontrakt bevarer medarbejderen og producenten retten til vederlag i henhold til ophavsretslovens § 13, § 17, stk. 4, § 30 a, § 35 og § 50, stk. 2, samt tilsvarende nationale, udenlandske eller internationale bestemmelser, herunder regler og vederlagsordninger, der senere måtte supplere eller afløse disse bestemmelser. Medarbejderen og producenten bevarer tilsvarende retten til vederlag i henhold til andre vederlagsordninger, der administreres af Copydan eller andre danske eller udenlandske organisationer, der administrerer kollektive vederlagsordninger, hvad enten vederlagsordningen findes i dag eller fremkommer i fremtiden, og hvad enten der er tale om en dansk,

udenlandsk eller international vederlagsordning. Denne klausul indebærer, at vederlæggelse for tredjemands udnyttelse af rettigheder, der omfattes af klausulen, sker gennem den pågældende kollektive forvaltningsorganisation.

Vederlæggelse for privatkopiering i henhold til ophavsretslovens § 39 sker gennem Copydan

**22. Fond**

Producenten indbetaler 1,1 % af lønsummen til FAFs barsel, efteruddannelse og tillidsrepræsentants fond

(BET-fonden).

**23. Særlige aftaler:**

**24. Tvister**

Tvister vedrørende denne ansættelseskontrakt indbringes for de almindelige domstole. Værneting er der

hvor sagsøgte har hjemting.

Sted/dato Sted/dato

Producenten Medarbejderen

Kontrakten skal udfærdiges i 3 eksemplarer, hvoraf hver af parterne beholder 1 eksemplar og 1 eksemplar tilsendes FAF.